Aalborgs Stifts Adresseavis, 1820-01-10
Indenlandske Efterretninger. Kiøbenhavn, den 3die Januari. Allerunderdanigst Rapport fra Commandanten paa St. Thomas af 30te September 1819. "Med særdeles Bekymring nærmer jeg mig Deres Kongelige Majestæt med følgende allerunderdanigste Beretning om en skrækkelig Orkan, der rasede her Natten imellem den 21de og 22de Dennes, og de sørgelige Virkninger, samme har anrettet paa Deres Majestæts Colonier, St. Thomas og St. Jan. Om Morgenen den 21de Dennes tegnede det til Uveir med hyppige Kastevinde, nu fra en nu fra en anden Kant, hvilke immer bleve heftigere og heftigere indtil Klokken omtrent 3 den paafølgende Morgen, da Orkanen rasede allerfrygteligst med en skrækkelig Skylregn, der dog for det meste bestod af Søevand, som Orkanen drev op fra Søen, og hvorved alt Regnvandet i Cisternerne er bleven udrikkeligt. Vinden blev da staaende ved Sydvest og holdt den ved at blæse næsten med samme heftighed indtil Kl. 8 om Morgenen, da Veiret bedagede sig. Ved Dagens Anbrud viste denne skrækkelige Nats Ødelæggelse sig i fuldt Omfang. Af de mange Skibe, som laae i Havnen, ere kun det Engelske Admiralskib, et Dansk Skib, en Skonnert og en Slup, samt 10 smaa Baade blevne tilbage, alle de øvrige, nemlig 7 Skibe, 14 Brigger, 31 Skonnerter, 21 Barker og 26 Baade ere strandede eller stunkne, og hist og her saaes ulykkelige Skibbrudne kæmpende med Døden. Byen har imidlertid været mere lykkelig end man skulde ventet; thi kun 33. for det meste smaa Huse ere nedblæste, samt alle Planke værker, endeel Skorsteenspiber, Tagrender &c. Landet derimod har lidt mere, og bærer et sørgeligt Udseende. Store Træer ere oprykkede med Rod eller brækkede tvært over, og neppe et Blad er levnet. Sukkerhøsten er paa de fleste Plantager ødelagt, mange Vaaningshuse og Værker paa samme aldeles bortblæste, endel Negere og Kreature ihielslagne og borteblevne. Det hele Tab, som Plantagerne paa St. Thomas har lidt, anslaaes til 400000 Rdlr. D. V. C. Fra St. Jan, hvor Orkanen, har raset vel stærkere end her, har jeg ei endnu faaet fuldstændige Efterretninger. Nogle og Tyve Liig ere her drevne i Land og begravede. Den Skade som Fortet, Batterierne, Værftet og Deres Majestæts Bygninger have lidt ved Orkanen, anslaaes foreløbig til 15000 Spanske Daler. Jeg anseer det for min allerunderdanigste Pligt tillige at indberette til Deres Majestæt, at den Engelske Admiral Campbell og Chefen for Admiralskibet Salisbury, Captain John Wilson, have ved denne ulykkelige Begivenhed med ufortrøden Redebonhed givet al muelig Assistance. Om Natten blev fra Admiralskibet reddet 7 Mand af et Vrag, og Morgenen derpaa blev ved en fra samme udsendt Baad, under Lieutenant M. Dougall's Commando, med høieste Livsfare reddet 8 Mand fra 2de Vrag. Admiralskibet opholdt sig her i 6 Dage efter Orkanen, og gav al muelig Assistance med Biergningen af det strandede Gods, og ved at hielpe Vragene af. En betydelig Deel af Fartøierne vare her assurerede. Foruden benævnte 15 Mand, som bleve reddede ved Admiralskibets Mandskab, bleve 12 Mand frelste ved Commandeersergeant Møller og Corporalerne Frederichsen og Wachs af det 3die vestindiske Jnfanterie Compagnie. Disse Mennesker, drevne ved de ulykkelige Skibbrudnes Jammerskrig, vovede sig flere Gange i denne skrækkelige Nat ud imellem Klipperne i Søen bag Fortet, hvor det lykkedes dem efterhaanden, med megen Livsfare, at redde 12 Menneskeer fra de der inddrevne Vrag, og kun deres egen Afkræftelse og Udmattelse henimod Morgenen, standsede deres ædle Bestræbelser, hvorfor jeg allerunderdanigst vover at anbefale disse 3 Underofficerer til Deres Majestæts allerhøieste Naade. Efter Orkanen har jeg ladet udsætte de fornødne Vagter for at hindre Plyndring af det strandede Gods. Alle ledige Matroser optages efter min Ordre og ansættes under Havnemesterens Bestyrelse til Arbeide med at klare Havnen fra de mange Vrag. Den Engelske Orlogsbrig Fly ligger i Coralbay paa St. Jan uden Master, jeg har givet Ordre til Stadshauptmanden, og Landfogden der, at give samme al muelig Assistance. For at forebygge Mangel paa Provisioner i Anledning af Orkanens Ødelæggelser, har jeg indtil videre forbudet Udførsel af Provisioner herfra til fremmede Steder; imidlertid er Tortola efter den Engelske Admirals Forestilling og, deels paa Grund af de Tienester han har beviist denne Colonie, deels fordi denne Øe efter Jldebranden i 1801 uanmodet hialp St. Thomas med Levnetsmidler, derfra bleven undtaget. At Alt er kommet her i en hurtigere Orden, end man kunde ventet og at ingen Plyndring er skeet, skyldes tildeels Politimesterens, Justitsraad Giellerup's udviiste Aarvaagenhed og Activitet. Ligeledes har Havnemesteren, Captain Fleischer, ved denne som ved alle Leiligheder, viist udmærket Virksomhed og Patriotisme; ogsaa har dennes Assistent, Lieutenant Rohde, været meget virksom, hvorfor jeg allerunderdanigst maa anbefale dem til Deres Kongelige Majestæt. Lykkeligviis har Orkanen ei strakt sig til St. Croix, derimod har Øerne Tortola, St. Bartholemens og St. Martins lidt skrækkeligt. Over hundrede Mennesker skulle være ihielslagne paa denne sidste Øe. Fra Puertorico haves endnu ingen Efterretninger her, men det er høist sandsynligt at den maa have lidt betydeligt".